**ΗΡΑΚΛΕΙΟ 23/4/19**

**ΔΕΛΤΙΟ ΤΥΠΟΥ**

**Μεγάλη διάκριση για τον Δρ. Γιάννη Ζαχαράκη, Κύριο Ερευνητή του ΙΤΕ-ΙΗΔΛ.**

Μεγάλη διάκριση για τον Δρ. Γιάννη Ζαχαράκη, Κύριο Ερευνητή του Ινστιτούτου Ηλεκτρονικής Δομής και Λέιζερ του ΙΤΕ, ο οποίος ανέλαβε καθήκοντα ως Πρόεδρος της Ευρωπαϊκής Εταιρείας Μοριακής Απεικόνισης (European Society for Molecular Imaging - ESMI, <http://www.e-smi.eu/index.php?id=esmi-people>). Η ανάληψη των καθηκόντων από τον προηγούμενο πρόεδρο, Καθηγητή Kevin Brindle του Πανεπιστημίου του Cambridge, πραγματοποιήθηκε με το πέρας των εργασιών του ετήσιου συνεδρίου της εταιρίας στη Γλασκώβη στις 19-22 Μαρτίου 2019.

Ο Δρ. Ζαχαράκης, μετά από ένα χρόνο ως εκλεγμένος Αντιπρόεδρος της Επιστημονικής Εταιρείας ESMI, θα παραμείνει στη θέση του Προέδρου για ένα χρόνο και θα είναι υπεύθυνος για τη διαχείριση, την εκπροσώπηση και την προώθηση των σκοπών της Εταιρείας και την διοργάνωση και προεδρία του ετήσιου συνεδρίου της, The European Molecular Imaging Meeting – EMIM, που θα πραγματοποιηθεί στις 24-27 Μαρτίου 2020 στη Θεσσαλονίκη (<http://www.e-smi.eu/index.php?id=1976>). Ο Δρ. Ζαχαράκης είναι ο πρώτος Έλληνας που αναλαμβάνει την θέση του Προέδρου της ESMI και συνεχίζει μια παράδοση δέκα κορυφαίων επιστημόνων από όλη την Ευρώπη.